**BODØ LUFTFARTSHISTORISKE FORENING**

**SAKSLISTE ÅRSMØTE 18. MARS 2015**

Møte starter som tidligere kunngjort i ”Kaffebaren”, Olav V gate 120, kl 19.00.

1. Godkjenning av innkalling.
2. Valg av ordstyrer og referent.
3. Valg av 2 personer til å underskrive protokollen.
4. Behandling av årsberetning for 2014.
5. Behandling av regnskap for 2014.
6. Innkomne saker:

*Det er ikke meldt inn andre saker til behandling.*

1. Fastsetting av kontingent for 2014:

*Styret forslag: Kontingenten beholdes uendret.*

1. Budsjett
2. Valg

**Årsberetning for 2014**

**Styre har vært:**

Formann: Gunnar Koch

Nestformann: Birger Larsen

Sekretær: Arvid Martinussen

Teknisk leder: Alf Staurvik

Kasserer: Gunnar Koch

Styremedlem: Ivan Kristiansen

Styremedlem: Torgeir Aanesen

Varamedlem: Ketil Lunde

Varamedlem: Asbjørn Borge

**Andre tillitsverv:**

Revisor: Eva Leivseth

Medlem valgkomitee: Johan Arnold Wik

Medlem valgkomitee: Jørgen Nordal

**Representasjon:**

Gunnar Koch har vært foreningens representant i styrene til Norsk Luftfartsmuseum og Norsk Luftfartssenter a.s. Arvid Martinussen var vært hans personlige varamann.

**Generellt:**

2014 har vært et ordinært år med drift svært lik de foregående.

**Styremøter:**

Styre har holdt 10 styremøter, i praksis et i måneden med unntak av feriemånedene.

**Økonomi:**

Foreningen har en solid økonomi. Driftsoverskuddet for 2014 ble på kr 2.715,54. Positivt er en pen økning i antall betalte kontigenter.

Foreningens eiendeler er forsikret for 1.197.888 mill. kroner.

**Informasjon:**

Informasjon til medlemmene har i hovedsak gått som e-post, men vi har også sendt ut trykte nyhetsbrev. Vi hatt et godt samarbeid med byens luftfartsrelaterte foreninger og bedrifter om videresending av info. Vi har videresendt Birger Larsens nyhetsbrev på e-post til de av foreningens medlemmer som har ønsket det.

**Hjemmesiden blhf.org:**

2014 har vært et godt år for hjemmesida. Antallet besøkende har vært økende fra måned til måned.

Programvaren til vår gamle hjemmeside holdt på å gå ut på dato, og vi har derfor fått ny programvare og nytt utseende på siden. Siden leveres forsatt av Seria a.s.

Siden har hatt lesere fra absolutt alle verdensdeler noe statistikken viser. Det krever at vi legger ut mest mulig stoff også på engelsk, noe som krever ekstra tid. I tillegg til at nytt stoff legges ut både på norsk og engelsk, er enkelte ”gamle” sider blitt oversatt.

Vi har jobbet ut fra at hjemmesidas oppgaver skal være:

* Gi ut informasjon til foreningens medlemmer.
* Dokumentere hva vi holder på med, det være seg i verkstedet eller andre aktiviteter.
* Ta vare på historien som ellers lett forsvinner.
* Vise hva de andre luftfartshistoriske miljøene i inn- og utland driver på med.

For å sikre noe av det historiske materialet er alle flyene i utstillingen, både sivile og militære, fotografert og lagt inn sammen med flyets historikk og tekniske data. Det samme gjelder fly som står på lager. Stor takk til Nordal og Lyngby for at vi har fått brukt deres materiale.

FW 190 lå ute som eget prosjekt. Da den ble ferdig og satt inn i utstillingen, ble alt materiale overført til ”Militære fly på NL”. Det betyr at hele historien fra start til slutt er godt dokumentert med eget stoff og eksterne linker..

En annen side som bør nevnes er Jan David-Andersens modellflymotorer, som Gunnar har skaffet stoff til. Det gjelder både bilder og tekst. Denne siden har vi fått gode tilbakemeldinger på. Motorene er blitt samlerobjekter både i inn- og utland. Derfor er teksten både på norsk og engelsk.

**Dugnad:**

Aktiviteten på dugnadskveldene har vært god. Det har vært arbeidet på Messerschmitt Bf 109 ”Gul 3”, Junkers Ju 88, Ju 52, Focke-Wulf FW 190 ”Svart 3”, den siste BMW 132 stjernemotor til museets Ju 52, Jumo 211, Norseman og modeller.

Mange av våre pensjonister arbeider nå på dagtid. Tirsdag kveld har vært fast dugnadskveld.

Arvid Martinussen har ledet arbeidet med BMW-motoren der flere kvinnelige elever fra Flyfag har deltatt.

Gruppen i Mo i Rana har avsluttet arbeide på Daimler Benz DB 605 til Bf 109. Motoren er nå tilbake, og er utstilt i Luftforsvarsmuseet. Gruppen har mistet lokalene hos Momek, men de ser seg om etter nye lokaler med tanke på andre prosjekter.

Luftforsvarsmuseet FW 190 er nå komplett. Som en siste jobb har våre folk montert på understells dørene.

Våre har også vært engasjert i monteringen av V-1 bomben som nå henger i taket på Luftforsvarsmuseet.

Roy Rusten og Kjell Fransplass har laget en temautstilling om Kirkenes 1945 til Luftforsvarsmuseet.

Foreningen har vært engasjert i HMS-arbeidet i verksted, og har oppdatert samling av HMS produkt datablad.

Foreningen savner at det ikke er tilsatt ny fast konservator etter Rune Klepp.

Foreningens medlemmer er forsikret mot personskade under dugnadsarbeid.

Til sammen er utført over 2000 timer.

**Museets åpen dag:**

I år sto vi ved siden av F-86 Sabre. Vi viste motoren og diverse deler til Bf 109, og viste bilder fra hevingen og restaurerings arbeidet vi har gjort på flyet. Våre medlemmer var også ved utstillingen om Kirkenes.

**Fagseminaret 2015:**

Fagseminaret ble arrangert ved Sola Luftfartshistoriske Forening. Arrangementet begynner å bli lovlig dyrt, og det kan stilles spørsmål om det faglige utbytte står i forhold til prisen for deltakelse. Formannen representerte foreningen.

**Innsamlingsaksjoner:**

Klas Gjølmesli har fortsatt samarbeidet med NTNU og forskingsskipet ”Gunnerus” om søk og heving av flydeler fra Trondhjemsfjorden. I år ble det ikke tatt opp deler. Til gjengjeld fant man vraket av en britisk Halifax som ble skutt ned i 1942.

Bjørn Meyer i Tromsø har organisert heving av deler fra cockpiten til Condoren i Lavangen i Troms. Delene til Condor er gått til det tyske gjenoppbyggings-prosjektet.

Vi takker våre samarbeidspartnere både i Trondhjem og Troms for å stille opp og arbeide gratis for oss!

Condor-prosjektet

Som takk for hjelp var Birger Larsen, Klas Gjølmesli, Jan Eriksen og Bjørn Meyer invitert til julemiddag for Condor restaurererne i Hamburg.

**Sosiale arrangementer:**

Det har vært arrangert grillkveld og lite julebord for dugnadsgjengen og andre som har gjort en innsats for foreningen.

**Modellfly:**

Forening har fortsatt arbeidet med å administrere samlingen av modellfly.

**Takk:**

Vi takker alle som i løpet av året har gjort en innsats for foreningen eller museet.

|  |  |  |
| --- | --- | --- |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |